
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 308 

Σύσταση Εθνικής Συντονιστικής Επιτροπής για το ΕΥΡΩ. 

Ο ΠΡΩΘΥΠΟΥΡΓΟΣ 

Έχοντας υπόψη: 

Τις διατάξεις του Ν. 1558/1985 «Κυβέρνηση και 
Κυβερνητικά Όργανα» (ΦΕΚ137 τ. Α'), όπως ισχύει σήμε¬ 
ρα και ιδίως του άρθρου 10 αυτού και το γεγονός ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού, αποφα¬ 
σίζει: 

Άρθρο 1 

Συνιστάται «Εθνική Συντονιστική Επιτροπή για το 
ΕΥΡΩ», που αποτελείται από τους: 

α. Υπουργό Εθνικής Οικονομίας και Οικονομικών, ως 
Πρόεδρο, 

β. Υφυπουργό Οικονομικών, αρμόδιο για θέματα δη¬ 
μοσίων δαπανών, 

γ. Πρόεδρο του Νομικού Συμβουλίου του Κράτους, 
δ. Διοικητή της Τράπεζας της Ελλάδος, 
ε. Γ ενικό Γ ραμματέα της Εθνικής Στατιστικής Υπη¬ 
ρεσίας της Ελλάδος (ΕΣΥΕ), 
στ. Πρόεδρο του Χρηματιστηρίου Αξιών Αθηνών (ΧΑΑ), 
ζ. Πρόεδρο της Κεντρικής Ένωσης Δήμων και Κοινο¬ 
τήτων Ελλάδος (ΚΕΔΚΕ), 

η. Πρόεδρο του Συνδέσμου Ελληνικών Βιομηχανιών 
(ΣΕΒ), 

θ. Πρόεδρο του Εμπορικού και Βιομηχανικού Επιμελη¬ 
τηρίου Αθηνών (ΕΒΕΑ), 

ι. Πρόεδρο του Οικονομικού Επιμελητηρίου Ελλάδος, 
ια. Πρόεδρο της Ένωσης Ελληνικών Τραπεζών, 
ιβ. Πρόεδρο της Γενικής Συνομοσπονδίας Εργατών 
Ελλάδος (ΓΣΕΕ), 

ιγ. Πρόεδρο της Γενικής Συνομοσπονδίας Επαγγελ- 
ματιών, Βιοτεχνών, Εμπόρων Ελλάδος (ΓΣΕΒΕΕ), 
ιδ. Πρόεδρο της Εθνικής Συνομοσπονδίας Ελληνικού 
Εμπορίου. 

ιε. Πρόεδρο του Συμβουλίου Οικονομικών Εμπειρο¬ 
γνωμόνων (Σ.Ο.Ε.) και 

ιστ. Οικονομικό Σύμβουλο του Πρωθυπουργού, ως μέλη. 


Άρθρο 2 

Έργο της Επιτροπής είναι: 

α. Η χάραξη και ο καθορισμός ολοκληρωμένης εθνικής 
στρατηγικής για την επιτυχή προσαρμογή όλων των το¬ 
μέων της Οικονομίας και της Διοίκησης που θα επηρεα- 
σθούν από τη μετάβαση στο ενιαίο νόμισμα. 

β. Η παροχή κατευθυντήριων γραμμών καθοδήγησης 
σε όλες τις επιμέρους Ομάδες Εργασίας που λειτουρ¬ 
γούν ήδη ή πρόκειται να συσταθούν, κατά θεματική ενό¬ 
τητα, καθώς και η παρακολούθηση των εργασιών, η επο- 
τττεία και ο συντονισμός τους. 

γ. Η επεξεργασία και διαμόρφωση, σε συνεργασία με 
τις αρμόδιες κατά περίπτωση Ομάδες Εργασίας, των 
Ελληνικών θέσεων στην Ευρωπαϊκή Ένωση και τους 
Διεθνείς Οργανισμούς, στα σχετικά με τη μετάβαση στο 
ενιαίο νόμισμα θέματα. 

δ. Η χάραξη της επικοινωνιακής στρατηγικής και ο συ¬ 
ντονισμός των δράσεων ενημέρωσης γιατην αποδοχή, α¬ 
ξιοπιστία και εππυχή εφαρμογή του ενιαίου νομίσματος. 

Άρθρο 3 

1. Για την εκπλήρωση της αποστολής της η Επιτροπή 
συνεργάζεται με υπηρεσίες και φορείς του ευρύτερου 
δημόσιου τομέα, καθώς και επιστημονικούς φορείς, οι ο¬ 
ποίοι οφείλουν να την συνδράμουν στο έργο της και να 
παρέχουν σ' αυτή τις απαραπητες πληροφορίες και στοι¬ 
χεία. 

2. Ο Πρόεδρος μπορεί να καλεί στις συνεδριάσεις της 
Επιτροπής εκπροσώπους άλλων, κατά περίπτωση αρμο¬ 
δίων, Υπουργείων ή φορέων για θέματα της αρμοδιότη- 
τάς τους. 

3. Ο Π ρόεδρος της Εππροπής ενημερώνει τακτικά για 
τηνπορείατου έργου της το Υπουργικό Συμβούλιο, το ο¬ 
ποίο και αποφασίζει για σοβαρά ζητήματα της αρμοδιό- 
τητάςτης. 

Άρθρο 4 

1. Ο Πρόεδρος συγκαλεί την Επιτροπή και συντονίζει 
τις εργασίες της. Σε περίπτωση απουσίας ή κωλύματος, 
τον Πρόεδρο της Εππροπής αναπληρώνει ο Υφυπουρ¬ 
γός Οικονομικών, αρμόδιος για θέματα δημοσίων δαπα¬ 
νών. 

2. Τα μέλη της Επιτροπής δηλώνουν στον Γραμματέα 
της, ανά ένα πρόσωπο, προερχόμενο από τις αντίστοιχες 
υπηρεσίες ή φορείς, που θα τα αναπληρώνει στις συνε¬ 
δριάσεις, σε περίπτωση απουσίας ή κωλύματος, καθώς 
και την ιδιότητά του. 

3. Καθήκοντα Γραμματέα της Επιτροπής ασκεί υπάλ¬ 
ληλος του Υπουργείου Οικονομικών, οριζόμενος από τον 
Πρόεδρο της Επιτροπής και την εν γένει γραμματειακή υ¬ 
ποστήριξη αυτής παρέχει η Διεύθυνση Δημοσιονομικών 


Σχέσεων με την Ευρωπαϊκή Ένωση του Γενικού Λογι¬ 
στηρίου του Κράτους. 

Άρθρο 5 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Ιανουάριου 1998 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


